PolyAgent/wiki_georgian_en_parallel_20231101 huggingface dataset:
მარია ფორტუნატა დ’ესტე

მარია ფორტუნატა დ’ესტე (დ. 24 ნოემბერი, 1731 — გ. 21 სექტემბერი, 1803) — ესტეს დინასტიის წარმომადგენელი. მოდენას ჰერცოგ ფრანჩესკო III-ის უმცროსი ასული. პენტიევრის ჰერცოგინია მარია ტერეზა ფელიჩიტა დ'ესტეს უმცროსი და. კონტის უკანასკნელი პრინცესა 1776-1803 წლებში როგორც ლუი ფრანსუა II-ის მეუღლე.
ბიოგრაფია
მარია ფორტუნატა დაიბადა 1731 წლის 24 ნოემბერს მოდენაში, იტალიაში. იგი იყო მოდენას ჰერცოგ ფრანჩესკო III-ისა და მისი მეუღლის, შარლოტ აგლაე ორლეანელის უმცროსი ქალიშვილი. მამის მხრიდან მისი ბებია-ბაბუა იყვნენ მოდენას ჰერცოგი რინალდო I და კარლოტა ბრაუნშვაიგელი, ხოლო დედის მხრიდან ორლეანის ჰერცოგი ფილიპ II და მისი ცოლი, ლუი XIV-ის ასული ფრანსუაზ მარი დე ბურბონი. მისი დეიდა იყო ესპანეთის დედოფალი ლუიზ ელიზაბეტ ორლეანელი.
1740 წლიდან მისი დედ-მამა ერთმანეთს გაცილდნენ, თუმცა არაოფიციალურად, რაც იმის ბრალი იყო, რომ მოდენას სამეფო კარზე ჰერცოგი დე რიშელიე ჩავიდა, რომელიც შემდგომში შარლოტ აგლაეს საყვარელი გახდა. ფრანჩესკომ გააძევა მოღალატე მეუღლე, რომელიც მშობლიურ საფრანგეთში დაბრუნდა, სადაც თავისი ქალიშვილებიც წაიყვანა. მალევე მან თავისი უფროსი ასული მარია ტერეზა ფელიჩიტა ცოლად შერთო ლუი XIV-ის შვილიშვილს, პენტიევრის ჰერცოგ ლუი ჟან მარ დე ბურბონს.
1759 წლის 7 თებერვალს მარია ფორტუნატა ცოლად გაჰყვა თავის დეიდაშვილს, კონტის მომავალ პრინც ლუი ფრანსუას. მიუხედავად იმისა, რომ წყვილს მრავალწლიანი და ბედნიერი ქორწინება ჰქონდა, მათ შვილები არასდროს ჰყოლიათ. ბევრი ამის მიზეზად ლუი ფრანსუას ახალგაზრდობის რომანს ასახელებს მადამ დე კორალინთან, რომლისგანაც მან ვენერიული დაავადება აიკიდა.
1770 წლიდან მარია ფორტუნატა საფრანგეთის მომავალი მეფის, ლუი XVI-ის მეუღლის, დოფინ მარია ანტუანეტა ავსტრიელის ფრეილინა ხდება. სამეფო წყვილთან ერთად მარია ფორტუნატა ხშირად დადიოდა პარიზის ოპერაში და ესწრებოდა სამეფო ბანკეტებს. ასევე მან გაუწია ორგანიზება დოფინების ქორწილს.
1776 წელს მისი მამამთილის გარდაცვალების შემდეგ კონტის პრინცი ლუი ფრანსუა II ხდება, მარია ფორტუნატა კი კონტის პრინცესად გვევლინება. ღვთისმოშიში და ძალიან ფრთხილი მარია ფორტუნატა ცდილობდა თავი დაეღწია დედოფალ მარია ანტუანეტასთან მსახურობისგან, რომელიც ხალხში განსაკუთრებული ზიზღის ობიექტი იყო. იგი ძალიან კარგ ურთიერთობას ინარჩუნებს თავის სიძესთან, პენტიევრის ჰერცოგ ლუი ჟან მართან, რომლის ცოლიც, ანუ მარია ფორტუნატას დაც ქორწინებიდან მალევე გარდაიცვალა, თუმცა მას მეორე ცოლი აღარ შეურთავს. გარდა ამისა, იგი ახლოს იყო პრინცესა დე ლამბალთან და ორლეანის ჰერცოგინიასთან.
1789 წელს საფრანგეთის რევოლუციის დაწყების გამო მარია ფორტუნატამ და მისმა ქმარმა დატოვეს საფრანგეთი და ესპანეთის მეფე კარლ IV-ს შეაფარეს თავი, რომელმაც ისინი ბარსელონაში დააბინავა. აქ ისინი მრავალი წელი ცხოვრობდნენ, თუმცა მას შემდეგ რაც ფრანგები ესპანეთშიც შეიჭრნენ, კონტის პრინცი და პრინცესა იტალიაში, ჯერ მილანში შემდეგ კი ვენეციაში გაიქცნენ, სადაც 1803 წლის 21 სექტემბერს გარდაიცვალა მარია ფორტუნატა, 71 წლის ასაკში.
ლიტერატურა
Pierre Houdion: La dernière princesse de Conti, Fortunée-Marie d’Este 1731–1803. L’Harmattan, Paris 2007.
Frédéric Chappey (Hrsg.): Les Trésors des princes de Bourbon Conti. Somogy éditions d’art, Paris 2000, ISBN 2-85056-398-6
დაბადებული 24 ნოემბერი
დაბადებული 1731
გარდაცვლილი 21 სექტემბერი
გარდაცვლილი 1803
დ’ესტე
კონტის პრინცესები
მოდენის პრინცესები
აიტოვო (ბურაევოს რაიონი)

აიტოვო (ბურაევოს რაიონი)
აიტოვო — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 58 ადამიანი. რაიონულ ცენტრ ბურაევოდან დაშორებულია 37 კილომეტრით. უახლოესი რკინიგზის სადგურია იანაული, რომელიც დაშორებულია 105 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (99 %).
რესურსები ინტერნეტში
Совет муниципальных образований Республики Башкортостан.
სქოლიო
ბურაევოს რაიონის სოფლები
ახაშენი (მრავალმნიშვნელოვანი)

ახაშენი (მრავალმნიშვნელოვანი)
ახაშენი შეიძლება აღნიშნავდეს:
ახაშენი — ქართული ღვინო;
ახაშენი — სოფელი გურჯაანის მუნიციპალიტეტში;
Lasioglossum nevadense

Lasioglossum nevadense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1907 წელს.
იხილეთ აგრეთვე
Lasioglossum-ის სახეობების სია
სქოლიო
nevadense
ვახტანგ ქარსელაძე (მრავალმნიშვნელოვანი)

ვახტანგ ქარსელაძე (მრავალმნიშვნელოვანი)
ვახტანგ ქარსელაძე შეიძლება აღნიშნავდეს:
ვახტანგ ქარსელაძე — მოჭადრაკე
ვახტანგ ქარსელაძე — საქართველოს VI მოწვევის პარლამენტის წევრი
ვილკეს რაიონი

ვილკეს რაიონი — რაიონი პერუში, პუნოს რეგიონის პუნოს პროვინციაში. მდებარეობს ზღვის დონიდან 3 860 მეტრზე. 2007 წლის მონაცემებით, მოსახლეობა 2 947 ადამიანს შეადგენდა, სიმჭიდროვე 15 ადამიანი კმ²-ზე. ფართობი 193.29 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პუნოს რეგიონის რაიონები
პუნოს პროვინციის რაიონები
Quercus canbyi

Quercus canbyi (Canby oak, Sierra oak), synonyms including Quercus graciliformis, is a North American species of oak tree.
Description
Quercus canbyi is a semi-evergreen - evergreen tree, up to tall in cultivation. Although, it can reach up to in the wild in Mexico. It starts as a pyramidal form and then matures into an open irregular shape. It can reach a spread of wide.
The dark, glossy green leaves are long and have serrated edges. The petioles can have a reddish hue. It blooms in March and the acorns are then seen in August.
It has been distinguished from Quercus graciliformis by its twig shape and by producing acorns biennially rather than annually; however , Plants of the World Online regards them as synonymous.
Taxonomy
Quercus canbyi was first described by William Trelease in 1924. It is placed in Quercus section Lobatae.
Distribution
The species has been found only in Texas and in northeast Mexico.
Conservation
Quercus canbyi was assessed in 2016 for the IUCN Red List as "least concern". Quercus graciliformis, regarded as a synonym by Plants of the World Online, was assessed as "critically endangered" in 2016.
Cultivation
Quercus canbyi will tolerate most kinds of soils and is used in gardens to provide shade.
References
canbyi
Flora of Texas
Trees of Northeastern Mexico
Flora of the Sierra Madre Oriental
Oaks of Mexico
Plants described in 1924
Taxa named by William Trelease
შეიხ ხოჯა ალი

შეიხ ხოჯა ალი (სპარს. شیخ علی خواجه; დ. 1369 — გ. 1429) — სეფევიეს ორდენის შეიხი 1391-1424 წლებში, შეიხ სადრ ალ-დინ მუსას ვაჟი, შეიხ სეფი-ედ-დინის შვილიშვილი. შეიხის ტიტული მიიღო 1391 წელს.
მას მმართველობა მძიმე პოლიტიკურ პერიოდში მოუწია და სუფიზმი თითქმის ვერც გაავრცელა. 1402 წელს, თემურლენგმა ანგორის ბრძოლაში სასტიკად დაამარცხა ოსმალები. მათ სულთანთან ერთად გამოჩენილი თურქი და თურქენი სარდლებიც დაატყვევა, რომლებიც სწორედ შეიხ ხოჯა ალის მოკავშირეები იყვნენ. ხოჯა ალი შეეცადა მათ გამოსყიდვას, მაგრამ უშედეგოდ. მან არდებილში თემურლენგის შესაძლო შემოსევის გამო მძიმე ხარკი იკისრა.
1405 წელს, როცა თემური გარდაიცვალა, ხოჯა ალიმ დაიწყო ბრძოლა თემურიდების წინააღმდეგ, რომელშიც საბოლოოდ დამარცხდა. თავიდან, ყურას ბრძოლაში იწვნია დამამცირებელი მარცხი. შექმნილი მძიმე სიტუაციის გამო მას აზერბაიჯანის დატოვება მოუწია.
მიუხედავად უშედეგო მმართველობისა, ალი გამოირჩეოდა პოეტური ნიჭითა და რელიგიური იდეებით. 1424 წელს დატოვა თანამდებობა და მოსალოცად იერუსალიმში წავიდა, სადაც გარდაიცვალა 1429 წელს, 60 წლის ასაკში. მისი ცხედარი თავრიზში წაასვენეს და იქვე დაკრძალეს.
იხილეთ აგრეთვე
სეფევიეს ორდენის შეიხების სია
რესურსები ინტერნეტში
JONAYD Encyclopædia Iranica
დაბადებული 1469
გარდაცვლილი 1429
ვილიოვიეკო

ვილიოვიეკო — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ტიერა-დე-კამპოსის კომარკის შემადგენლობაში. ფართობი — 23,53 კმ². მოსახლეობა — 74 კაცი (2020 წ.).
იხილეთ აგრეთვე
პალენსიის მუნიციპალიტეტები
რესურსები ინტერნეტში
ვილიოვიეკოს მუნიციპალიტეტის ოფიციალური საიტი
სქოლიო
პალენსიის მუნიციპალიტეტები
აკადემიური მწერლობის კავშირი

აკადემიური მწერლობის კავშირი
"აკადემიური მწერლობის კავშირი", "ძველი მწერლობის კავშირი", "აკადემიური მწერლობის ასოციაცია", სამწერლო გაერთიანება XX საუკუნის 20-იანი წლების ქართულ ლიტერატურაში.
ლიტერატურულ-ესთეტიკური მრწამსით "აკადემიური მწერლობის კავშირის" შემადგენლობა არ იყო ერთგვაროვანი. მის ძირითად ბირთვს შეადგენდნენ კონსტანტინე გამსახურდია, პავლე ინგოროყვა, ალექსანდრე აბაშელი, ი. გრიშაშვილი, კონსტანტინე მაყაშვილი, ვ. კოტეტიშვილი, ვ. რუხაძე, ს. თავაძე, ა. ჭუმბაძე და სხვა.
"კავშირის" გამოცემებში ("ლომისი", "ილიონი", "ხომალდი", "ქართული სიტყვა", "კავკასიონი", "ახალი კავკასიონი" და სხვა ჟურნალ-გაზეთები) ზოგჯერ თავს იჩენდა სოციალური მშენებლობის ამოცანებთან შეუთავსებელი შეხედულებები. 30-იანი წლების დამდეგს "აკადემიური მწერლობის კავშირი" დაიშალა.
ლიტერატურა
ჟღენტი ბ., ქსე, ტ. 1, გვ. 246, თბ., 1975
ქართული ლიტერატურული გაერთიანებები
მარეკ სუხი

მარეკ სუხი (ჩეხ. Marek Suchý; დ. 29 მარტი, 1988) — ჩეხი ფეხბურთელი, შვეიცარიის სუპერლიგის კლუბ „ბაზელის“ და ჩეხეთის ეროვნული ნაკრების ცენტრალური მცველი.
სუხი 2005 წლიდან გამოდიოდა პრაღის „სლავიაში“. 2008 წელს მას ჰქონდა „რეინჯერსში“, ასევე რამდენიმე ინგლისურ, ფრანგულ და გერმანულ კლუბში გადასვლის შესაძლებლობა, მაგრამ „სლავიაში“ დარჩენა ამჯობინა. 2009 წლის 24 ნოემბერს იჯარით გადავიდა „მოსკოვის სპარტაკში“, ერთი წლის შემდეგ კი კლუბმა გამოისყიდა 3,5 მილიონი ევროს სანაცვლოდ.
ტიტულები
საკლუბო
სლავია პრაღა
ჩეხეთის ჩემპიონატი: 2007–08, 2008–09
ბაზელი
შვეიცარიის სუპერლიგა: 2013–14, 2014–15, 2015–16, 2016–17
შვეიცარიის თასი გამარჯვებული: 2016–17
შვეიცარიის თასი მეორე ადგილი: 2013–14, 014–15
რესურსები ინტერნეტში
მარეკ სუხი — FAČR
პროფილი ბაზელის საიტზე
შვეიცარიის სუპერლიგის პროფილი
სქოლიო
დაბადებული 29 მარტი
დაბადებული 1988
ჩეხი ფეხბურთელები
ჩეხეთის ნაკრების ფეხბურთელები
პრაღის სლავიას ფეხბურთელები
ჩეხეთის საფეხბურთო ჩემპიონატის ფეხბურთელები
მოსკოვის სპარტაკის ფეხბურთელები
რუსეთის პრემიერ ლიგის ფეხბურთელები
შვეიცარიის სუპერლიგის ფეხბურთელები
2012 წლის ევროპის საფეხბურთო ჩემპიონატის ფეხბურთელები
2016 წლის ევროპის საფეხბურთო ჩემპიონატის ფეხბურთელები
გიორგი ლომია

გიორგი ლომია (დ. 10 მაისი, 1975, თბილისი) — ქართველი იურისტი და პოლიტიკოსი.
ბიოგრაფია
გიორგი ლომია დაიბადა 1975 წლის 10 მაისს. მან დაამთავრა თბილისის ბიზნესისა და სამართლის საერთაშორისო უნივერსიტეტი საერთაშორისო სამართლის სპეციალობით. 2003-2012 წლებში იყო არასამთავრობო ორგანიზაციის „ნათელი გზა“ გენერალური დირექტორი. 2005-2006 წლებში იგი იყო თბილისის საკრებულოს საზოგადოებასთან ურთიეთობის კომისიის მთავარი სპეციალისტი. 2006-2016 წლებში იკავებდა „საქართველოს სპორტსმენთა ლიგის“ გენერალური დირექტორის თანამდებობას, ამავდროულად იყო საქართველოს „კიოკუშინკაი კარატეს“ ფედერაციის ვიცე-პრეზიდენტი 2007-2016 წლებში. 2011-2012 წლებში იყო „წინააღმდეგობის მოძრაობის“ წევრი. 2013 წლიდან არის პოლიტიკური გაერთიანება „საქართველოს პატრიოტთა ალიანსის“ პოლიტიკური მდივანი უსაფრთხოების საკითხებში. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „დავით თარხან-მოურავი, ირმა ინაშვილი — საქართველოს პატრიოტთა ალიანსი, გაერთიანებული ოპოზიცია“. 2017 წლიდან „საქართველოს პრაქტიკული სროლის ფედერაციის“ პრეზიდენტი.
2020 წლის 11 დეკემბრიდან 2021 წლის 4 იანვრამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „საქართველოს პატრიოტთა ალიანსი“. სადეპუტატო უფლებამოსილება პარლამენტმა ირმა ინაშვილთან და გოჩა თევდორაძესთან ერთად საკუთარი განცხადების საფუძველზე (გაყალბებული არჩევნების მოტივით) შეუჩერა.
რესურსები ინტერნეტში
სქოლიო
დაბადებული 10 მაისი
დაბადებული 1975
თბილისის ბიზნესისა და სამართლის საერთაშორისო უნივერსიტეტის კურსდამთავრებულები
ქართველი იურისტები
საქართველოს IX მოწვევის პარლამენტის წევრები
საქართველოს X მოწვევის პარლამენტის წევრები
თბილისში დაბადებულები
Decade (Duran Duran-ის ალბომი)

Decade (Duran Duran-ის ალბომი)
Decade — ინგლისური როკ-ჯგუფ Duran Duran-ის საუკეთესო ჰიტების კომპილაციური ალბომი. გამოიცა 1989 წელს. სიმღერა „Burning the Ground“, გამოცემული ალბომის სინგლის სახით, წარმოადგენს რამდენიმე სხვა სიმღერის ნარევს.
სიმღერების სია
Planet Earth – 3:58
Girls on Film – 3:30
Hungry Like the Wolf (130 B.P.M. სინგლის ვერსია) – 3:25
Rio – 5:33
Save a Prayer (სინგლის ვერსია) – 5:25
Is There Something I Should Know? – 4:05
Union of the Snake – 4:20
The Reflex (7" რემიქსი) – 4:25
The Wild Boys – 4:16
A View to a Kill – 3:35
Notorious (45" სინგლის მიქსი) – 3:58
Skin Trade (რადიოს ვერსია) – 4:25
I Don't Want Your Love (შეპ პეტიბოუნის 7" რემიქსი) – 3:47
All She Wants Is (45" სინგლის მიქსი) – 4:36
რესურსები ინტერნეტში
Duran Duran-ის დისკოგრაფია
სქოლიო
1989 წლის კომპილაციური ალბომები
Duran Duran-ის კომპილაციური ალბომები
ალბომები ალექს სედკინის პროდიუსერობით
Capitol Records-ის კომპილაციური ალბომები
EMI Records-ის კომპილაციური ალბომები
ბარდნალა

ბარდნალა — სოფელი საქართველოში, რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში, წიფერჩის თემში. მდებარეობს მდინარეების ჯანოულასა და ნამკაშურის წყალგამყოფის აღმოსავლეთ დაბოლოებაზე, მდინარე ცხენისწყლის შუა დინების ხეობის მარჯვენა მხარეს, ზღვის დონიდან 570 მეტრზე, ცაგერიდან დაშორებულია 8 კილომეტრით.
ბარდნალაში მდებარეობს პოეტ ლადო ასათიანის სახლ-მუზეუმი.
დემოგრაფია
2014 წლის აღწერის მონაცემებით სოფელში ცხოვრობს 183 ადამიანი.
ლიტერატურა
სქოლიო
ცაგერის მუნიციპალიტეტის სოფლები
პილა (ლაგუნა)

პილა (ლაგუნა)
პილა (ოფიციალურად პილის მუნიციპალიტეტი) ― მესამე კლასის მუნიციპალიტეტი ლაგუნის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 54 613 ადამიანს შეადგენს. მოიცავს 17 ბარანგაის.
კლიმატი
რესურსები ინტერნეტში
Pila Profile at PhilAtlas.com
Philippine Census Information
Local Governance Performance Management System
სქოლიო
ლაგუნის მუნიციპალიტეტები
კენკეშა

კენკეშა — მრავალწლოვანი ბალახოვანი მცენარეა, დიდი ზომის 50-150 სმ-მდე სიმაღლისა, ღეროს ზედა ნაწილში დატოტვილია. ქვედა ფოთლები კვერცხისებრი ან მოგრძო-კვერცხისებრია, ღეროსეული კვერცხისებრ-ლანცეტაა, პატარა ზომის, მჯდომარე ყვავილები შეკრებილია საგველა ყვავილედში. გვირგვინი ფართო ზარისებრია, მოთეთროა ან ღია ცისფერი, იზრდება ტყის ზედა და სუბალპურ სარტყლებში, 600 მ-დან 2300 მ-მდე ზღვის დონიდან.
გალერეა
ლიტერატურა
დ.მცხვეთაძე, ბორჯომ-ხარაგაულის ეროვნული პარკის თაიგული, 2001 წ.
სქოლიო
მცენარეები
სირქვა

სირქვა, სირგვა — სოფელი საქართველოში, ახალქალაქის მუნიციპალიტეტში, კოჭიოს თემში. მდებარეობს ახალქალაქის პლატოზე, ზღვის დონიდან 1750 მ., ახალქალაქიდან 23 კმ, კოჭიოდან 1 კმ. საბჭოთა პერიოდში განვითარებული იყო მეცხოველეობა.
დემოგრაფია
2014 წლის აღწერის მონაცემებით სოფელში ცხოვრობს 110 ადამიანი.
ლიტერატურა
სქოლიო
ახალქალაქის მუნიციპალიტეტის სოფლები
ტაკო

ტაკო
— დასახლება იაპონიაში, მდებარეობს აომორის პრეფექტურაში, სანოჰეს მაზრში.
გეოგრაფიული მდებარეობა
ტაკო მდებარეობს კუნძულ ჰონსიუზე, აომორის პრეფექტურაში, ტოჰოკუს რეგიონში. ესაზღვრება ქალაქები ნინოჰე, ჰატიმანტაი, კაძუნო, სანოჰე.
მოსახლეობა
ტაკოს მოსახლეობა შეადგენს , ხოლო სიმჭიდროვე — ადამიანი/კმ².
სქოლიო
რესურსები ინტერნეტში
ოფიციალური საიტი
დასახლებები (პრეფექტურა აომორი)
Camponotus versicolor

Camponotus versicolor — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ჩაკეტილი სისტემა

ჩაკეტილი სისტემა შეიძლება აღნიშნავდეს:
1. ჩაკეტილი სისტემა მექანიკაში — იმ სხეულთა სისტემა, რომლებზედაც არ მოქმედებს გარე ძალები, ესე იგი იმ სხეულთა მხრივ მოდებული ძალები, რომლებიც განხილულ სხეულთა სისტემაში არ შედიან.
2. ჩაკეტილი სისტემა თერმოდინამიკაში — გარემომცველ არესთან ხორციელდება მხოლოდ ენერგიის გაცვლა(და არა ნივთიერებისა).
ლიტერატურა
კიბერნეტიკა
ფიზიკური სისტემები
სისტემების თეორია
Qaraxıdır

Qaraxıdır (also, Karakhydyr) is a village and municipality in the Goychay Rayon of Azerbaijan. It has a population of 1,435.
References
Populated places in Goychay District
Polyrhachis bedoti

Polyrhachis bedoti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
პედრუ-ველიუ

პედრუ-ველიუ — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება ლესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ ლიტორალ-სულის შემადგენლობაში.
2010 წლის მონაცემებით, მოსახლეობა 14 114 ადამიანს შეადგენდა, მოსახლეობის სიმჭიდროვე 73.24 კმ²-ზე. ფართობი 192 708 კმ²-ია.
იხილეთ აგრეთვე
რიუ-გრანდი-დუ-ნორტი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
რიუ-გრანდი-დუ-ნორტის მუნიციპალიტეტები
სალომე სამადაშვილი

სალომე სამადაშვილი (დ. 2 აპრილი, 1976, თბილისი, საქართველოს სსრ, სსრკ) — ქართველი იურისტი და პოლიტიკოსი. საქართველოს 3 მოწვევის (2004, 2016, 2020) პარლამენტის წევრი.
ბიოგრაფია
სალომე სამადაშვილი დაიბადა 1976 წლის 2 აპრილს. მან დაამთავრა ალეგენის კოლეჯი, ცენტრალური ევროპის უნივერსიტეტი და ვაშინგტონის ამერიკული უნივერსიტეტი. 1994-1995 წლებში იგი იყო ამერიკის შეერთებული შტატების ეროვნული დემოკრატიული ინსტიტუტის თარჯიმანი და პროგრამის ასისტენტი. 1997-1998 წლებში იყო მონტარეის ჰერბერტ სკოვილის სახელობის საერთაშორისო კვლევითი ცენტრის მკვლევარი. 1998 წელს იყო კანცელარიის გამგე საქართველოს საელჩოში აშშ-ში.
1999-2001 წლებში იყო ვაშინგტონის ამერიკული უნივერსიტეტის პროფესორის თანაშემწე, 2000-2001 წლებში — „კარანა კორპორაციის“ კონსულტანტი სამართლებრივი რეფორმის დარგში, 2001-2002 წლებში — ვაშინგტონის საერთაშორისო განათლებისა და ხელოვნების ცენტრის პროგრამის სპეციალისტი, 2002-2004 წლებში — აშშ-ის ეროვნული დემოკრატიული ინსტიტუტის საპარლამენტო პროგრამის ხელმძღვანელი (საქართველო, ყაზახეთი), 2004-2005 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2005-2007 წლებში — საქართველოს საგანგებო და სრულუფლებიანი ელჩი ნიდერლანდებში, საქართველოს საგანგებო და სრულუფლებიანი ელჩი ბელგიის სამეფოსა და ლუქსემბურგის დიდ საჰერცოგოში და ევროკავშირთან საქართველოს მისიის ხელმძღვანელი.
2013-2014 წლებში იგი იყო ვილფრედ მარტენსის ევროპული კვლევების ცენტრის საპატიო მოწვეული მკვლევარი, 2015 წელს იყო აშშ-ს ეროვნული დემოკრატიული ინსტიტუტის ლიბიის მმართველობის პროგრამის დირექტორი (მალტა-ტრიპოლი, ლიბია). 2016 წლიდან იგი არის არასამთავრობო ორგანიზაციის „სტრატეგიული კომინიკაციისა და დემოკრატიის ცენტრი“ და საკონსულტაციო ფირმის „Samadashvili International Consultants“ დამაარსებელი და აღმასრულებელი დირექტორი. სალომე სამადაშვილი არის საქართველოს უნივერსიტეტის და ილიას სახელმწიფო უნივერსიტეტის მოწვეული ლექტორი. 2016 წლის 5 მაისიდან იგი არის საქართველოს უნივერსიტეტის საერთაშორისო ურთიერთობებისა და პოლიტიკური მეცნიერების დეპარტამენტის ხელმძღვანელი.
2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“. 2017 წლიდან იკავებდა პარლამენტის ფრაქცია „ნაციონალური მოძრაობის“ თავმჯდომარის მოადგილის პოსტს. 2017 წლის 13 თებერვლიდან იყო საქართველოს პარლამენტის საგარეო ურთიერთობათა კომიტეტის თავმჯდომარის მოადგილე.
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“. 2021 წლის 12 მაისს ოფიციალურად დატოვა „ერთიანი ნაციონალური მოძრაობა“. 2022 წლის 2 თებერვალს, სალომე სამადაშვილი შეუერთდა პარტიას „ლელო საქართველოსთვის“ და პარტიის პოლიტიკური მდივანი გახდა.
ბიბლიოგრაფია
Building a Lifeline for Freedom: Eastern Partnership 2.0
Muzzling the bear: Strategic Defence for Russia’s Undeclared
რესურსები ინტერნეტში
სქოლიო
დაბადებული 2 აპრილი
დაბადებული 1976
ქართველი იურისტები
საქართველოს VI მოწვევის პარლამენტის წევრები
ქართველი პოლიტიკოსი ქალები
საქართველოს IX მოწვევის პარლამენტის წევრი ქალები
თბილისში დაბადებულები
სალომე
ქართველი დიპლომატები
საქართველოს X მოწვევის პარლამენტის წევრები
ვალერიან კუიბიშევი

ვალერიან კუიბიშევი
ვალერიან ვლადიმერის ძე კუიბიშევი (დ. 6 ივნისი [ძვ. სტ. 25 მაისი], 1888, ომსკი — გ. 25 იანვარი, 1935, მოსკოვი) — რუსი რევოლუციონერი და პარტიული მოღვაწე.
ბიოგრაფია
1898 წელს ჩაირიცხა ომსკის კადეტთა კორპუსში. მალევე ჩაება რევოლუციურ საქმიანობაში. 1904 წლიდან იყო რსდმპ წევრი. 1905 წელს ჩააბარა მისაღები გამოცდები პეტერბურგის სამხედრო-სამედიცინო აკადემიაში. რევოლუციური მოღვაწეობის გამო მალე გარიცხეს აკადემიიდან. 1906 წელს აპატიმრებენ და მალევე ათავისუფლებენ. 1906-07 წლებში ეწეოდა პარტიულ აგიტაციას. 1908 წელს ისევ აპატიმრებენ. სასჯელის მოხდის შემდეგ, 1913-14 წლებში ეწეოდა პარტიულ აგიტაციას პეტერბურგში, ვოლოგდაში, ხარკოვში. 1914 წელს აპატიმრებენ და ასახლებენ ირკუტსკის გუბერნიაში. 1917 წლის თებერვლის რევოლუციის შემდეგ ჩადის სამარაში, სადაც ირჩევენ სამარის რსდმპ ორგანიზაციის თავმჯდომარედ. რუსეთის სამოქალაქო ომის დროს იყო წითელი არმიის პირველი და მეოთხე არმიების სამხედრო რევოლუციური საბჭოების წევრი. 1919-20 წლებში იბრძოდა ადმირალ კოლჩაკის წინააღმდეგ, ხელმძღვანელობდა ასტრახანის დაცვას, იყო თურქესტანის ფრონტისა და თურქკომისიის წევრი, მონაწილეობდა შუა აზიის გასაბჭოების ოპერაციებში. 1920 წლის ბოლოს აირჩიეს პროფკავშირების ცენტრალური საბჭოს თავმჯდომარედ, 1921 წელს სახალხო მეურნეობის საკავშირო საბჭოს პრეზიდიუმის წევრად. 1923-26 წლებში იყო მუშურ-გლეხური ინსპექციის სახალხო კომისარი. 1927 წელს ირჩევენ საკავშირო კომუნისტური პარტიის ცკ-ის წევრობის კანდიდატად. 1930 წლიდან სსრკ-ს სახელმწიფო საგეგმო კომიტეტის თავმჯდომარეა. 1934 წლიდან უზბეკეთში მოქმედი პარტიის ცეკა-ს პოლიტკომისიის წევრია.
მის პატივსაცემად ქალაქ სამარას 1935-91 წლებში ეწოდებოდა კუიბიშევი.
რესურსები ინტერნეტში
Biography
page
page
page
დაბადებული 6 ივნისი
დაბადებული 1888
გარდაცვლილი 25 იანვარი
გარდაცვლილი 1935
რუსი რევოლუციონერები
Cotorra

Cotorra is a town and municipality located in the Córdoba Department, northern Colombia.
See also
Cotora
References
Gobernacion de Cordoba - Cotorra
Córdoba
თურქესტანი (რეგიონი)

თურქესტანი (რეგიონი)
თურქესტანი — ისტორიულ-გეოგრაფიული რეგიონი ცენტრალურ აზიაში. ტერმინი გამოიყენებოდა XIX საუკუნიდან XX საუკუნის პირველი მეოთხედის ჩათვლით. მოიცავდა ჩინეთის (აღმოსავლეთით), ავღანეთისა (სამხრეთით) და რუსეთის იმპერიის (დასავლეთით) ტერიტორიებს, 3 მლნ კმ²-ზე მეტს. 1867 წელს რუსეთის თურქესტანში დაარსდა საგენერალგუბერნატორო. 1918 წელს ამ ტერიტორიაზე შეიქმნა თურქესტანის ავტონომიური საბჭოთა სოციალისტური რესპუბლიკა, 1920 წელს ბუხარისა და ხორეზმის სახალხო საბჭოთა რესპუბლიკები. 1924-1925 წლებში ყოფილი რუსეთის თურქესტანის ტერიტორიაზე შეიქმნა უზბეკეთის სსრ, თურქმენეთის სსრ, ტაჯიკეთის ასსრ, ყირგიზეთის და ყარაყალპის ავტონომიური ოლქები, ხოლო რეგიონის ჩრდილოეთ ნაწილი შევიდა ყაზახეთის სსრ-ის შემადგენლობაში, როგორც სამხრეთ ყაზახეთის ოლქი. თურქესტანის ნაცვლად ამ პერიოდიდან დამკვიდრდა ტერმინი შუა აზია.
ლიტერატურა
ბროკჰაუზისა და ეფრონის ენციკლოპედიური ლექსიკონი
ბარტოლდი, ვ.ვ. „A Short History of Turkestan“ In ders.: Four Studies on the History of Central Asia. Band 1. E. J. Brill, Leiden 1956, S. 1–72.
ისტორიული რეგიონები
უზბეკეთის ისტორია
ტაჯიკეთის ისტორია
თურქმენეთის ისტორია
ყირგიზეთის ისტორია
ყაზახეთის ისტორია
ვანდფლუჰორნი

ვანდფლუჰორნი — მთა ლეპონტის ალპებში, შვეიცარია-იტალიის საზღვარზე. გადაჰყურებს ბოსკო-გურინის მუნიციპალიტეტსა (შვეიცარია) და ფორმაცის კომუნას (იტალია). ზღვის დონიდან 2 863 მ სიმაღლით იგი ბოსკო-გურინის ხეობის უმაღლესი მწვერვალია.
რესურსები ინტერნეტში
Wandfluhhorn on Hikr
ალპები
შვეიცარიის მთები
იტალიის მთები
Rhytidoponera aspera group

Rhytidoponera aspera group — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
გრძელველების ნასოფლარი

გრძელველების ნასოფლარი — არქეოლოგიური ძეგლი თიანეთის მუნიციპალიტეტის სოფელ გრძელველების განაპირას, სამხრეთით. განეკუთვნება შუა საუკუნეებს. შემორჩენილია მხოლოდ ნასახლარი ბუდეები, რომლებიც ნაწილობრივ მიწითაა ამოვსებული. შენობები გეგმით სწორკუთხაა (10 x 7 მეტრი; 8 x 4 მეტრი და ასე შემდეგ). ნაგები ყოფილა რიყისა და ნატეხი ქვით (დუღაბზე). კედლების სისქეა 0,4-0,5 მეტრი. შენობების წინა ნაწილი ღიაა, შესაძლებელია ხის კონსტრუქციებით იყო ამოყვანილი.
ლიტერატურა
თიანეთის მუნიციპალიტეტის არქეოლოგიური ძეგლები
ვაზისუბნის წმინდა გიორგის ეკლესია

ვაზისუბნის წმინდა გიორგის ეკლესია — არქიტექტურული ძეგლი გურჯაანის მუნიციპალიტეტის სოფელ ვაზისუბნის სამხრეთ-დასავლეთით 1 კილომეტრზე, ტყეში. განეკუთვნება შუა საუკუნეებს.
ეკლესია დარბაზულია, ნაგებია საშუალო და მსხვილი ზომის რიყის ქვით. გარე კუთხეებში საგანგებოდ შერჩეული რიყის ქვებია გამოყენებული. წყობა ირეგულარულია. ეკლესიის შესასვლელი დასავლეთიდანაა. კარი სწორკუთხაა. აღმოსავლეთით ნახევარწრიული აფსიდაა, რაშიც სწორკუთხა, გარეთკენ თანდათან დავიწროებული სარკმელია გაჭრილი. სარკმლის ორივე მხარეს თითო სწორკუთხა ნიშაა, ხოლო ქვემოთ კედელზე ოთხწახნაგა ტრაპეზია მიდგმული. მეორე ასეთივე ტრაპეზი მიშენებულია აფსიდის ჩრდილოეთ გვერდზე. იგი როგორც ჩანს, სამკვეთლოდ გამოიყენებოდა. აფსიდი წესიერი ფორმის კონქითაა გადახურული, კონქის თაღი ნახევარწრიულია. საკურთხეველი დარბაზის იატაკთან შედარებით ერთი საფეხურითაა შემაღლებული. დარბაზი გადახურული იყო, ცილინდრული კამარით. ეკლესია დაბურული ყოფილა ღარისებრი კრამიტით.
ლიტერატურა
გურჯაანის მუნიციპალიტეტის ტაძრები
Podomyrma minor

Podomyrma minor — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Podomyrma-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები